ПОКАНА ЗА ИЗРАЗУВАЊЕ ИНТЕРЕС ЗА

АДМИНИСТРАТОР ЗА УЧИЛИШНИ ГРАНТОВИ ЗА РАЗВОЈНИ ПЛАНОВИ

(реф.бр. MK-MES-364173-CS-INDV/014-23)

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија ѝ е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање на индивидуален консултант како администратор за училишни грантови за развојни планови.

Консултантските услуги вклучуваат поддршка при имплементација на програмата за доделување грантови на основните училишта за активностите поврзани со нивните развојни планови, следење на имплементацијата на активностите и други поврзани активности на проектот. Предвидено времетраење на услугите е до 27.02.2026 година. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните квалификации и искуство за извршување на услугите:

* Универзитетска диплома од областа на општествени науки, хуманистички науки или слично;
* Најмалку 5 години професионално работно искуство поврзано со администрирање на проекти, администрирање на канцеларии, односи со клиенти, организација на обуки и работилници, следење на проектни активности и нивна имплементација и мониторинг;
* Целосна компјутерска писменост (MS Office)
* Одлични пишани и говорни јазични вештини на македонски и англиски јазик

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’). Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (биографија на македонски и/или англиски јазик и други информации/документи) треба да се достават најдоцна до 22.06.2023 година (до крајот на денот) на следната електронска адреса:**

**danijela.maneva@mon.gov.mk (CC: igor.krstevski@mon.gov.mk)**

**СО НАЗНАКА „ЗА ОГЛАС 014-23“**